"Гостенка в миналото" на Бeла Бенова бе представена в Радио Благоевград - Събития
Тази вечер, в Арт салона на Радио Благоевград, бе представена третата книга на Бела Бенова – "Гостенка в миналото". Сборникът есеистични размисли представлява дневник от учебен стаж във Франция, където година по-рано авторката прави първи опит за научна работа и живот в международна студентска среда. Всеки текст е илюстриран с инвертирана черно-бяла фотография, която изразява неговата тема или внушение.
Бела Бенова е позната на читателите с литературния си дебют “По пътя на пулсиращата светлина” – пътепис за вело-пътешествието ѝ, търсещо и откриващо морски фарове. Тази книга бе представена в Арт салона на Радио Благоевград при откриването на изложбата "Дом на светлината". Втората книга на Бела Бенова е сборникът поезия, проза и фотографии “Врати”. В Арт салона на Радио Благоевград можете да разгледате и фото-изложбата на Бела Бенова "Дом на светлината" – морски фарове от България и света.
Чуйте и разговора на Валентин Дишев с Бела Бенова: